**ΥΠΟΥΡΓΕΙΟ ΔΙΚΑΙΟΣΥΝΗΣ**

**ΚΕΝΤΡΙΚΗ ΕΠΙΤΡΟΠΗ ΔΙΑΓΩΝΙΣΜΟΥ**

**Αθήνα, 16 Απριλίου 2024**

**ΑΝΑΚΟΙΝΩΣΗ**

**6η ΠΡΟΣΚΛΗΣΗ ΓΙΑ ΥΠΟΒΟΛΗ ΔΙΚΑΙΟΛΟΓΗΤΙΚΩΝ  
ΠΡΟΚΗΡΥΞΗ 1ΔΑ/2023**

**ΚΑΤΗΓΟΡΙΑ ΠΕ ΤΟΥ ΚΛΑΔΟΥ ΔΙΚΑΣΤΙΚΗΣ ΑΣΤΥΝΟΜΙΑΣ**

 Σύμφωνα με τους πίνακες κατάταξης, όπως διαμορφώθηκαν μετά την εξέταση των ενστάσεων από το Α.Σ.Ε.Π.,

**Η Κεντρική Επιτροπή Διαγωνισμού του Υπουργείου Δικαιοσύνης, καλεί**

τους υποψήφιους της ΠΕ κατηγορίας που περιλαμβάνονται στον πίνακα της παρούσας Ανακοίνωσης, οι οποίοι προηγούνται στους πίνακες κατάταξης με βάση τη συνολική τους βαθμολογία, σύμφωνα με τα δηλωθέντα στην ηλεκτρονική τους αίτηση στοιχεία, να υποβάλουν ηλεκτρονικώς,

στο **email:** [**protokolo@justice.gov.gr**](mailto:protokolo@justice.gov.gr)

τα απαιτούμενα κατά περίπτωση δικαιολογητικά, **σε μη επεξεργάσιμη μορφή**, τα οποία προβλέπονται στο Κεφάλαιο Ε΄ της οικείας προκήρυξης.

**Τα δικαιολογητικά πρέπει να συνοδεύονται από**:

**α) Την Αίτηση Υποβολής Δικαιολογητικών** (Παράρτημα Γ΄, σελ. 95 της προκήρυξης), συμπληρωμένη, υπογεγραμμένη και θεωρημένη με το γνήσιο της υπογραφής και στην οποία θα αναγράφονται αναλυτικά όλα τα δικαιολογητικά που προσκομίζει ο υποψήφιος **και**

**β)** **Την εκτυπωμένη μορφή της ηλεκτρονικής αίτησης** υπογεγραμμένη, στην οποία να αναγράφεται ο αριθμός μητρώου της αίτησης που έλαβε κατά την ηλεκτρονική της υποβολή.

**Για την απόδειξη της εμπειρίας**, οι υποψήφιοι προσκομίζουν, πέραν των αναφερομένων στην οικεία προκήρυξη (Κεφ. Ε3, σελ. 49-52) **και Υπεύθυνη Δήλωση** στην οποία να δηλώνονται, επακριβώς, η χρονική διάρκεια και το είδος της εμπειρίας καθώς και τα στοιχεία του εργοδότη, φυσικού προσώπου ή της επωνυμίας της επιχείρησης αν πρόκειται για νομικό πρόσωπο (συνημμένο υπόδειγμα).

| **Η προθεσμία υποβολής της αίτησης** με τα επισυναπτόμενα δικαιολογητικά αρχίζει την**17η Απριλίου 2024, ημέρα Τετάρτη και λήγει την 18η Απριλίου 2024, ημέρα Πέμπτη.** |
| --- |

Επισημαίνεται ότι, υποψήφιοι που περιλαμβάνονται στους αναρτημένους πίνακες, εάν δεν αποστείλουν στην Κεντρική Επιτροπή Διαγωνισμού τα ανωτέρω δικαιολογητικά εντός της προαναφερόμενης προθεσμίας, αποκλείονται από την περαιτέρω διαδικασία.

Διευκρινίζεται ότι, σύμφωνα με σχετική σύσταση του υπευθύνου Προστασίας Δεδομένων Προσωπικού Χαρακτήρα, οι υποψήφιοι εμφανίζονται μόνο με τον αριθμό μητρώου υποψηφίου, ο οποίος αναγράφεται στην ηλεκτρονική τους αίτηση.

* Πίνακας υποψηφίων Πανεπιστημιακής Εκπαίδευσης
* [Υπόδειγμα Υπεύθυνης Δήλωσης απόδειξης εμπειρίας](https://ministryofjustice.gr/wp-content/uploads/2023/11/%CE%A5%CE%A0%CE%95%CE%A5%CE%98%CE%A5%CE%9D%CE%97-%CE%94%CE%97%CE%9B%CE%A9%CE%A3%CE%97-%CE%93%CE%99%CE%91-%CE%95%CE%9C%CE%A0%CE%95%CE%99%CE%A1%CE%99%CE%91.doc)

**Προς διευκόλυνση των υποψηφίων**:

* [Οδηγός εύρεσης αριθμού μητρώου υποψηφίου (Α.Μ.)](https://ministryofjustice.gr/wp-content/uploads/2023/11/applicant_number.pdf)